31992R0436
L 054/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 436/92 НА СЪВЕТА
от 10 февруари 1992 година
за изменение на Регламент (ЕИО) № 1956/88 за установяване на подробни правила за прилагане на схемата за съвместно международно инспектиране, приета от Организацията за риболов в северозападната част на Атлантическия океан
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 170/83 на Съвета от 25 януари 1983 г. относно създаването на система на Общността за опазване и управление на рибните ресурси (1), и по-специално член 11 от него,
като взе предвид предложението на Комисията,
като има предвид, че Регламент (ЕИО) № 1956/88 (2) въвежда изпълнението на схемата за съвместно международно инспектиране, приета от Риболовната комисия на Организацията за риболов в северозападната част на Атлантическия океан (NAFO) на 10 февруари 1988 г.;
като има предвид, че на 13 септември 1991 г. Риболовната комисия на NAFO прие предложение за изменение на схемата, която оттогава се нарича „схема за съвместно международно инспектиране и наблюдение“; като има предвид, че в изпълнение на разпоредбите на член XI от Конвенцията на NAFO, при липса на възражения предложението се превръща в задължителна мярка за страните по споразумението, в сила от 6 януари 1992 г.; като има предвид, че изменената схема е приемлива за Общността;
като има предвид, че следва да се предвиди приемането на подробни правила за прилагането на изменената схема,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1956/88 се изменя, както следва:
1.
Член 1 се заменя със следния текст:
„Член 1
Схемата за съвместно международно инспектиране и наблюдение, приета от Риболовната комисия на NAFO на 13 септември 1991 г., наричана по-нататък „схемата“, се прилага за цялата Общност.
Текстът на схемата е включен като приложение към настоящия регламент.“;
2.
Член 2.1 се заменя със следния текст:
„1. Комисията на Европейските общности назначава инспектори на Общността, които да работят по схемата. Инспекторите могат да бъдат определени от Комисията или от държава-членка. Всеки инспектор на Общността може да присъства на борда на кораби или въздушни транспортни средства на всяка държава-членка, които са ангажирани или предстои да бъдат ангажирани с инспектиране или наблюдение в регулаторната зона на NAFO.“
3.
Схемата се заменя с дадената в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 февруари 1992 година.